100 DR. HOLLÓS LÁSZLÓ 



Dr. Hollós László: Újabb adatok Kecskemét 

 vidékének flórájához. 



Kecskemét vidékén 18 éven keresztül sok száz gyűjtő 

 kirándulásban szedtem növényeket és mégis még mindig akad- 

 nak olyan phanerogamok, melyeket eddig nem találtam. Ezek 

 csaknem mind kizárólagosan egy, vagy néhány elszigetelt kis 

 területen teremnek, vidékünkön sehol másutt nem kerültek elő. 

 Eme különleges, egy kis területen, egy csoportban tömegesen 

 elzárt növények feltalálása a gyűjtőt valósággal meglepi. Ilyen 

 meglepetésben volt részem 1909 június 8-án, midőn Nagy-Kőrösön 

 a Nagy-erdő néhány homokdombján nagy tömegben ezernyi- ezer 

 Anthericum Liliago-t láttam fehérleni. E szép és feltűnő növényt 

 18 év alatt vidékünkön sehol sem találtam. D r. D e g e n Árpád 

 szives levele szerint: „Ez az Anthericum mint mediterrán elem 

 liazánkban csak igen kevés helyen s ott is csak igen csekély 

 számban fordul elő." 



A Vicia serratifolia Jacqu.-t a Szikra Tősének egy irtá- 

 sában szintén tömegesen találtam ugyancsak 1909-ben először. 

 D r. D e g e n levelének e növényre vonatkozó megjegyzése : 

 „keleti faj, mely hazánkban ritka." 



Kecskemét vidéki újabb kirándulásaim czélja volt, hogy 

 gombáit lehető tökéletesen egybegyűjtsem. Az e közben talált 

 érdekes vagy vidékünkre új virágos növényeket a következők- 

 ben sorolom fel : 



Veratrum album L. Peszér-Adacson egy helyütt bőven. 

 Eddig csak Nagy-Kőrösön, szintén egy helyen találtam. Á nagy 

 magyar Alföldön ritka, 



Ornithogalmn Bouchéanum (K u n t h) A s c h. Czegléden a 

 budai úti erdőben. Levelei Puccinia Lojkaiana Thüm. és 

 Septoria ornithog alicola Holl.-al voltak elárasztva. 



Allium pallens L. Kecskemét mellett a Kis-Nyir erdőben, 

 néhány bokros helyen. Augusztus 9. 



Anthericum lAliago L. Nagy-Kőrösön a Nagy-erdő néhány 

 homokdombján ezernyi. Június 8. 



Epipactis palustris Crtz. Izsák és Uzovics között, több- 

 nyire a vasúti töltés árkaiban, de a homokos mezők vízállotta 

 mélyedéseiben is bőségesen. Július 6. 



Matricaria discoidea D C. Nagy-Kőrösön a vasútállomástól 

 a városba vezető út mellett tömegesen. Kecskemét fő vasúti 

 állomásának kútja mellett is. Május 26. Egy megkésett, bokor- 

 szerű, nagy példányt október 31-én is láttam, üde friss virá- 

 gokkal. 



Picris hieracioides L. Tisza-Ugh vasútállomáshoz közel, a 

 töltésen. Október 5. A példányok rozsdagombával, Puccinia 

 Picridis H a z s 1. voltak megrakva. Ezt a gombát Hazslinszky 

 1876-ban irta le Mehádia mellett talált példányokról. 



